
Swali: Sheikh: Niweke wazi kuhusu aina za Tauhidi kwa 
urefu na mifano yake? 





JAWABU: Namna zote za Tauhidi kwa upande wa Mwenyezi 
Mungu Mtukufu zinaingia kwenye maana ya ujumla ya kwamba ni 
kumpwekesha Mwenyezi Mungu Mtukufu kwa yale yanayo muhusu 
yeye, na imegawanyika katika namna tatu: 


1: Tauhidi Rububiyya: Ni Kumpwekesha Mwenyezi Mungu 
Mtukufu kwa Kuumba na Ufalme na Uendeshaji. 


Mwenyezi Mungu pekeyake ndiye muumbajı hakuna muumbaji 
kinyume na yeye. 


Amesema Mwenyezi Mungu Mtukufu: (Ati yupo muumba 
mwengine asiye kuwa Mwenyezi Mungu anaye kupeni riziki kutoka 
mbinguni na kwenye ardhi? Hapana mungu ila Yeye tu). (Fatwir: 3). 


Na akasema Mwenyezi Mungu Mtukufu akiwa ni mwenye 
kubainisha na kubatilisha miungu ya makafiri, (Ati anaye umba ni 
kama asiye umba? Basi hebu, hamkumbuki?). ( Annahli: 17). 


Mwenyezi Mungu pekee ndie muumbaji, kaumba kilakitu na 
kukikadiria, na kuumba kwake kunakusanya vitendo vyake na vitendo 
vya waja wake pia, kwa sababu hiyo imekuwa miongoni mwa 
ukamilifu wa imani ni kuamini gadari, ya kwamba Mwenyezi Mungu 
Mtukufu ni mwenye kuumba vitendo vya waja, kama alivyo sema 
Mwenyezi Mungu Mtukufu: (Na hali Mwenyezi Mungu ndiye aliye 
kuumbeni nyinyi na hivyo mnavyo vifanya). ( Ass'afaat: 96). 


Ufafanuzi wake ni kwamba: vitendo vya mja ni miongoni mwa 
sifa zake, na mja kaumbwa na Mwenyezi Mungu, na muumbaji wa 
kitu ndio muumbaji wa sifa zake. Mfano mwengine: Hakika vitendo 
vya mja vinatokea kwa matakwa na uwezo ulio kamilika na matakwa 
na uwezo vimeumbwa na Mwenyezi Mungu Mtukufu, na aliye umba 
sababu iliyo kamilika ndiyo aliye muumba mwenye kufanya sababu, 

utakapo sema: tutasemaje hakika Mwenyezi Mungu —MVtakate 
kajipwekesha na kuumba, haliyakuwa kathibitisha uumbaji jwa 
asiyekuwa yeye, kama mavyo onyesha kauli yake tukufu: (Basi 
ametukuka Mwenyezi Mungu Mbora wa waumbaji). 


(Al-Muminuna: 14). 


Na kauli yake Nabii Muhammad (s.a.w), kwa wapiga picha: 
(Wataambiwa vihuisheni mlivyo viumba). Kapokea hadithi hii Imam 
Bukhari na Muslim. 


Jibu lake ni kwamba: Hakika asiye kuwa Mwenyezi Mungu 
haumbi kama anavyo umba Mwenyezi Mungu, kwa sababu hawezi 
kuleta kisicho kuwepo, wala kuhuisha kilicho kufa, lakini kuumba 
kwa asiyekuwa Mwenyezi Mungu inakuwa katika kubadilisha kutoka 
kwenye sura Fulani kwenda kwenye sura nyingine, naye ni kiumbe wa 
Mwenyezi Mungu, ukiangalia mfano mpiga picha anapopiga picha 
hajafanya jambo jipya bali kachukua kivuli cha mtu kukiweka kwenye 
karatasi, kama vile udongo hubadilishwa ukawa kama ndege, au kama 
sura ya ngamia, au kutoa kwenye rangi Fulani kwende kwenye rangi 
nyingine, na wino wote ni katika viumbe vya Mwenyezi Mungu 
Mtukufu, hi ndio tofauti kati ya kuthibitisha uumbaji wa Mwenyezi 
Mungu na uumbaji wa viumbe, kwa maana hiyo jambo la uumbaji 
linamuhusu Mwenyezi Mungu Mtukufu pekeyake. 


2: Miongoni mwa maana za Tauhidi Rububiyya: Kumpwekesha 
Mwenyezi Mungu Mtukufu kwa Ufalme, Mwenyezi Mungu Mtukufu 
pekeyake ndie mfalme, kama alivyo sema Mwenyezi Mungu 
Mtukufu: (AMETUKUKA ambaye mkononi mwake umo Ufalme 
wote; na Yeye ni Mwenye uweza juu ya kila kitu). (Al-Mulku: 1). 


Na kauli yake Mwenyezi Mungu Mtukufu: (Sema: Ni nani 
mkononi mwake umo Ufalme wa kila kitu, naye ndiye anaye linda, 
wala hakilindwi asicho taka). (Al-Muuminun: 88). 


Mfalme wa wafalme wote ni Mwenyezi Mungu pekeyake, 
kunasibisha ufalme kwa asiyekuwa Allah ni kunasibisha kwa ziyada 
tu, kwa hakika amenasibisha Mwenyezi Mungu Mtukufu utawala kwa 
mwengine, kama alivyosema Mwenyezi Mungu Mtukufu: (au za mlio 
washikia funguo zao). (An-Nuur: 61). 


Na kauli yake Mwenyezi Mungu Mtukufu: (Isipo kuwa kwa 
wake zao au kwa iliyo wamiliki mikono yao ya kulia). (Al- 
Muuminun: 6). 

Na dalili nyingine tofauti na hizo zinazo onyesha yakwama 
asiyekuwa Mwenyezi Mungu anao ufalme, lakini ufalme huo SIO 
kama ufalme wa Mwenyezi Mungu Mtukufu, ni ufalme ulio na 
mipaka usio enea, nyumba ya Zaidi hawezi kuimiliki Amru, na 
nyumba ya Amru hawezi kuimiliki Zaidi, kisha ufalme huo wenye 
vikwazo hawezi binadamu kuutumia kinyume na alivyo amrisha 
Mwenyezi Mungu, kwa sababu hiyo amekataza Nabii Muhammad 
(s.a.w), kuharibu mali. Katika hadithi aliyo ipokea Imam Bukhari na 
Muslim. 


Na akasema Mwenyezi Mungu Mtukufu: (Wala msiwape wasio 
na akili mali yenu ambayo Mwenyezi Mungu ameyajaalia yawe ni 
kiamu yenu). (An-Nisaai: 5). 


Na hii nidalili ya kuonyesha ya kwamba utawala wa binadamu 
ni mdogo, na wenye mipaka maalum tofauti na ufalme waMwenyezi 
Mungu Mtukufu niwa moja kwa moja wenye kuenea, anafanya 
Mwenyezi Mungu Mtukufu atakavyo, na wala haulizwi kwa anayo 
yafanya lakini viumbe huulizwa. 


Nguzo ya tatu katika nguzo za Tauhidi Rrububiyya: Hakika 
Mwenyezi Mungu Mtukufu ni pekeyake katika uendeshaji, yeye 
Mwenyezi Mungu Mtukufu ndiye ambaye anaendesha viumbe, 
anaendesha mambo ya mbinguni na aridhini kama alivyo sema 
Mwenyezi Mungu Mtukufu: (Fahamuni! Kuumba na amri ni zake. 
Ametukuka kabisa Mwenyezi Mungu, Mola Mlezi wa viumbe vyote). 
(Al-A'araaf: 54). 


Na uendeshaji huu niwa jumla, hakuna pingamizi wala kizuizi 
kati kati, na uendeshaji unao patikana kwa baadhi ya viumbe kama 
vile binadamu kuendesha mali zake na watoto wake na wafanya kazi 
wake namfano wa hayo, ni uendeshaji mfinyu wenye mipaka maalum, 
kwa maana hiyo ikawa ni sahihi kauli yetu tuliposema ya kwamba: 
hakika Tauhidi Rrububiyya ni kumpwekesha Mwenyezi Mungu 
Mtukufu kwa kuumba na ufalme na uendeshaji, hii ndio Tauhidi 
Rrububiyya. 


2: Tauhidi Ulu'hiyya: nayo ni kumpwekesha Mwenyezi Mungu 
Mtukufu kwa Ibada, kwa maana binadamu asifanye chochote pamoja 
na Mwenyezi Mungu katika Ibada inayo mkurubisha mbele ya 
Mwenyezi Mungu, kama anavyo muabudu Allah na kujikurubisha 
kwake, na namna hii ya Tauhidi ndiyo waliyo potea washirikina ndani 

yake, ambao wamepigwa vita na Mtume Muhammad (Saw 
ikawa ni halali wake zao na watoto wao na mali zao na ardhi wA na 
nyumba zao, na Tauhidi hiyo kwa sababu yake wametumwa Mitume 
na vikateremshwa vitabu, pamoja na Tauhidi ya kuamini majina ya 
Mwenyezi Mungu na sifa zake, lakini Mitume walikuwa wakiwatibu 
watu wao kutokana na Tauhidi hii ya Ulu'hiyya, kwa maana binadamu 
asifanye jambo lolote la Ibada kwa asiye kuwa Mwenyezi Mungu, 
isiwe ni kwaajili ya Malaika aliye karibu wala Nabii aliye tumwa, au 
walii, au kwa sababu ya kiumbe yeyote, kwa sababu Ibada 
haikubaliwi isipokuwa iwe kwa ajili ya Mwenyezi Mungu Mtukufu, 
na yeyote atakae kwenda kinyume na Tauhidi hii huyo ni mshirikina 
tena kafiri, japo akikubali na kukiri Tauhidi ya Ulezi na Tauhidi ya 
majina na sifa, mfano mtu akiamini ya kwamba Mwenyezi Mungu 
Mtukufu ndiye muumbaji mfalme muendeshaji wa mambo yote, na 
kwamba Mwenyezi Mungu Mtukufu ndie mwenye kustahiki kwa yale 
anayo stahiki kutokana na majina yake na sifa zake, lakini anaabudu 
pamoja na Mwenyezi Mungu kitu kingine, haito mnufaisha imani 
yake ya kuamini Tauhidi ya Uungu na Tauhidi ya majina na sifa, 
lakini anakwenda makaburini na kuabudu alie zikwa, au akaweka 
nadhiri au kichinjo kwa alie kufa anajikurubisha kwavyo, kwa hakika 
huyu ni mshirikina tena kafiri, mwenye kuishi milele motoni, 
amesema Mwenyezi Mungu Mtukufu: 


(Kwani anaye mshirikisha Mwenyezi Mungu, hakika Mwenyezi 
Mungu atamharimishia Pepo, na mahala pake ni Motoni. Na walio 
dhulumu hawatakuwa na wa kuwanusuru). (Al-Maida: 72). 


Kama inavyo julikana kwa kila anaesoma kitabu cha Mwenyezi 
Mungu Mtukufu, ya kwamba washirikina ambao Nabii Muhammad 
(s.a.w), aliwapiga vita na kuhalalisha damu zao na mali zao na 
kuwateka wake zao na watoto wao na kutekwa ardhi yao, walikuwa 
niwenye kukiri ya kwamba Mwenyezi Mungu Mtukufu pekeyake 
ndiye muumbaji, hawana shaka kwa hilo, lakini walipokuwa 
wakiabudu pamoja na Mwenyezi Mungu kitu kingine wakawa ni 
washirikina kwa hilo, ikawa ni halali damu yao na mali zao. 


3: Miongoni mwa namna za Tauhidi, ni Tauhidi ya majina na 
sifa. 


KumpwekeshaMwenyezi Mungu Mtukufu kwa majina aliyo juta 
na kujisifu mwenyewe katika kitabu chake au kupitia Mtume wake 
Muhammad (s.a.w), kwa kuthibitisha aliyo yathibitisha Mwenyezi 

Mungu Mtukufu katika nafsi yake, bila ya kupindisha 
kubadilisha wala kupunguza wala kuongeza chochote katika majina 
yake na sifa zake na bila ya kumpigia mfano katika majina yake na 
sifa zake, hapana budi ya kuamini kama alivyo jiita Mwenyewe na 
kujisifu Mwenyewe kwa ukweli kabisa bila ya kufananisha. 


Mfano: Hakika Mwenyezi Mungu Mtukufu kajiita nafsi yake ya 
kwamba yeye nı "Hayyu Qayyum” ni wajibu kwetu kuamini ya 
kwamba " Hayyu" ni jina miongoni mwa majina yake, na nilazima 
tuamini yanayo fungamana na jina hilo kutokana na sifa, nayo ni Uhai 
ulio kamilika haukutanguliwa na kutokuwepo, wala haukutani na 
kutoweka, na akajiita Mwenyezi Mungu Mtukufu nafsi yake kama ni 
"Mwenye kusikia Mwenye elimu" niwajibu juu yetu kuamini ya 
kwamba "Assamiu" ni jina miongoni mwa majinaya Allah, na kusikia 
ni sifa miongoni mwa sifa zake, na kwamba yeye husikia, na ndio 
hukumu inayo fungamana na jina hilo na sifa hiyo, lakini ukisema ya 
kwamba anasikia bila ya kuelewa vinavyo ongelewa jambo hilo ni 
muhali, kwa haya tulio zungumza kisia majina yote ya Mwenyezi 
Mungu Mtukufu na sifa zake. 


Mfano mwingine: kauli yakeMwenyezi Mungu Mtukufu: 


(Na Mayahudi walisema: Mkono wa Mwenyezi Mungu 
umefumba. Mikono yao ndiyo iliyo fumba, na wamelaaniwa kwa 
sababu ya waliyo yasema. Bali mikono yake iwazi. Hutoa apendavyo). 


(Al-Maida: 64). 


Hapa amesema Mwenyezi Mungu Mtukufu: (Bali mikono yake 
iwazi) Akathibitisha katika nafsi yake Mikono kwa sifa ya ukunjufu, 
nako ni kutoa kwa wingi, niwajibu juu yetu kuamini ya kwamba 
Mwenyezi Mungu Mtukufu anayo Mikono miwili mikunjufu kwa 
kutoa neema, pia haifai juu yetu kusema kwa nyoyo zetu wala kufanya 
tass'wira wala kwa ndimi zetu namna ilivyo mikono hiyo, wala 
kuifananisha na mikono ya viumbe, kwasababu Mwenyezi Mungu 
Mtukufu: (Hapana kitu kama mfano wake,Naye ni Mwenye kusikia 
Mwenye kuona). (Ash-shura: 11). 

Na anasema Mwenyezi Mungu Mtukufu: (Sema: Mola Mlezi 
wangu ameharimisha mambo machafu ya dhaahiri na ya siri, na 
dhambi, na uasi bila ya haki, na kumshirikisha Mwenyezi Mungu na 
asicho kiletea uthibitisho, na kumzulia Mwenyezi Mungu msiyo 


yajua). 

(Al-A'araaf: 33). 

Na anasemaMwenyezi Mungu Mtukufu: (Wala usiyafuate usiyo 
na ujuzi nayo. Hakika masikio, na macho, na moyo - hivyo vyote 
vitasailiwa). (Al-Israai: 36). 

Yeyote atakae fananisha mikono hiyo miwili kwa mikono ya 
viumbe kwa hakika kakadhibisha kauli yaMwenyezi Mungu Mtukufu: 


(Hapana kitu kama mfano wake. Naye ni Mwenye kusikia Mwenye 
kuona). (Ash-shura:11). 


Na atakua kapinga kauli yaMwenyezi Mungu Mtukufu pale 
alipo sema:(Basi msimpigie Mwenyezi Mungu mifano). (An-Nah'li: 
74). 


Na atakae ifananisha na akasema ipo namna fulani atakua 
kamsemea Mwenyezi Mungu asio yasema, na bila ya elimu. 

